Artur Johansen

Artur Johansen (født 1. juli 1970) er en færøysk politiker (Jv.) og revisor fra Strendur.

Han har vært borgermester i Sjóvar kommuna siden 2009, og satt også i kommunestyret i perioden 2001–2004. Han er medlem av Javnaðarflokkurin, men kommunevalgene er ikke partipolitiske.

Johansen har kontorfaglig utdannelse med diplomeksamen (HD) i regnskap. Han var kontorist ved sorenskriverembedet (Føroya Rættur) og sjøfartsmyndigheten på Færøyene, deretter revisor i revisjons- og rådgivningsselskapet SPEKT (tidligere KPMG) i Tórshavn.

Han er sønn av tidligere fagforenings- og lagtingsmann Karl Robert Johansen.

 Referanser 

Kategori:Færøyske borgermestre
Kategori:Færøyske revisorer
Kategori:Personer fra Strendur
Kategori:Portal:Færøyene/artikler